**«Стандард»** (нідэрл.: Standard) — бельгійскі футбольны клуб з горада Льеж. Заснаваны ў 1898 годзе. 10-разовы чэмпіён Бельгіі, васьміразовы ўладальнік Кубка Бельгіі. Хатнім стадыёнам клуба з’яўляецца арэна «Марыс Дзюфран», якая ўмяшчае 27 670 гледачаў.

Гісторыя
--------

Матч на Кубак УЕФА супраць люксембургскага клуба «Кер’енга»
Клуб быў створаны студэнтамі каледжа Святога Сервацыя ў 1900 годзе. У тыя часы ў Льежы існаваў толькі адзіны футбольны клуб, які насіў назву гораду — «Льеж». За «Льеж» тады заўзелі ў асноўным знатныя і заможныя мяшчане. Фактычна ў процівагу гэтаму клубу і быў створаны «Стандард», названы па тыпу папулярнага тады французскага клуба «Стандард дэ Парыж».

Да 1909 года клуб выступаў у другім дывізіёне чэмпіянату Бельгіі. Але пасля пераезду на новую арэну «Sclessin» «Стандард» здолеў выйсці ў першы дывізіён Бельгіі.

Падчас Першай сусветнай вайны клуб пазбавіўся 20 сваіх ігракоў. І пасля заканчэння вайны кіраўніцтва пачало ствараць новую каманду. Быў выкуплены стадыён, сабраная новая каманда з новым трэнерам. Але да Другой сусветнай вайны клуб не змог дамагчыся сур’ёзных поспехаў, становячыся толькі тройчы віцэ-чэмпіёнам Бельгіі.

Толькі праз 60 гадоў пасля свайго заснавання «Стандард» стаў лепшым клубам Бельгіі, шмат у чым дзякуючы кіраўніцтву клуба ў асобе Ражэ Пеці і Поля Энрара. На працягу 1960-х і 1970-х гадоў «Стандард» быў адным з лідараў бельгійскага футбола нароўні з «Бругэ» і «Андэрлехтам». Вяршыні клуб дасягнуў у пачатку 1980-х гадоў, атрымаўшы перамогу ў Кубку Бельгіі ў 1981 годзе і двойчы запар чэмпіёнскі тытул у 1982 і 1983 гадах, а таксама выйшаўшы ў фінал Кубка ўладальнікаў Кубкаў у 1982 годзе, дзе атрымаў паражэнне ад «Барселоны» з лікам 1:2. Гэты фінал стаў самым вялікім дасягненнем клуба на міжнароднай арэне.

Аднак праз некаторы час, у 1984 годзе, быў выяўлены факт дамоўных матчаў, у якіх было замяшана кіраўніцтва «Стандарда». Наймацнейшыя ігракі каманды былі дыскваліфікаваныя, а клуб атрымаў сур’ёзныя санкцыі. Каля дзесяці гадоў спатрэбілася камандзе, каб акрыяць ад такога здарэння, і ў 1993 годзе клуб заняў другое месца ў чэмпіянаце.

Паводле вынікаў сезона 2007/08 клуб заняў першае месца ў чэмпіянаце Бельгіі, упершыню за 25 гадоў, а на наступны год выйграў другі чэмпіёнскі тытул запар.

Склад
-----

*Станам на верасень 2023 года.*


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Паз. | Імя | Нар. |
| --- | --- | --- | --- | --- |
| 2 | Бельгія | Аб | Гілес Дэваэле | 1996 |
| 3 | Бельгія | Аб | Натан Нгой | 2003 |
| 4 | Бельгія | Аб | Зінья Ванхеўсдэн | 1999
 |
| 6 | Японія | ПА | Хаяо Кавабэ | 1995
 |
| 8 | Паўночная Ірландыя | ПА | Айзек Прайс | 2003 |
| 9 | Бельгія | Нап | Рэно Эмон | 1991 |
| 10 | Нідэрланды | Нап | Наа Агая | 2003 |
| 11 | Англія | ПА | Айзек Хейдэн | 1995 |
| 13 | Злучаныя Штаты Амерыкі | Аб | Марлан Фосі | 1998 |
| 14 | Кот-д’Івуар | Нап | Вільфрыд Канга | 1998 |
| 16 | Бельгія | Бр | Арно Бадар | 1998 |
| 17 | Калумбія | ПА | Стывен Альсатэ | 1998 |

 |  | 

| № |  | Паз. | Імя | Нар. |
| --- | --- | --- | --- | --- |
| 18 | Гана | ПА | Камал Сова | 2000 |
| 19 | Малі | ПА | Муса Джэнепо | 1998 |
| 20 | Дэмакратычная Рэспубліка Конга | ПА | Мервей Бакадзі | 1992 |
| 21 | Англія | ПА | Рамен Мандл | 2003 |
| 22 | Дэмакратычная Рэспубліка Конга | ПА | Уільям Баліквіша | 1999
 |
| 24 | Аўстралія | ПА | Эйдэн О’Ніл | 1998 |
| 25 | Бельгія | Аб | Ібэ Аўтэкет | 2002 |
| 28 | Харватыя | Нап | Сціпэ Перыца | 1995 |
| 30 | Бельгія | Бр | Ларан Энкінэ | 1992 |
| 34 | Рэспубліка Кіпр | Аб | Канстантынас Лайфіс | 1993 |
| 51 | Бельгія | Аб | Люка Нубі | 2005 |
| 61 | Бельгія | Нап | Джыхан Чанак | 2005 |

 |

Крыніцы
-------

Спасылкі
--------

* Афіцыйны сайт

|  |  |
| --- | --- |
| ⚙️   У сацыяльных сетках | Facebook · Twitter |
| Фота, відэа і аўдыё | Instagram |
| Тэматычныя сайты | eu-football.info · FootballDatabase.eu · National Football Teams.com · Soccerway · playmarkerstats.com · Transfermarkt · worldfootball.net · УЕФА |